Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή που συστάθηκε με τη συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων όσον αφορά την τροποποίηση του παραρτήματος ΙΙΙ της εν λόγω συμφωνίας για την αμοιβαία αναγνώριση των επαγγελματικών προσόντων /* COM/2015/076 final - 2015/0040 (NLE) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Το 1999, η Ευρωπαϊκή Κοινότητα και τα κράτη μέλη της, αφενός, και η Ελβετία, αφετέρου, συνήψαν διμερή συμφωνία για την ελεύθερη κυκλοφορία των προσώπων (ΕΕ L 114 της 30.4.2002, σ. 6). Η συμφωνία αυτή ετέθη σε ισχύ την 1η Ιουνίου 2002. Εν συνεχεία συνήφθη ένα πρωτόκολλο για την επέκταση της συμφωνίας στα 10 κράτη μέλη που προσχώρησαν στην ΕΕ το 2004 (ΕΕ L 89 της 28.3.2006, σ. 30). Δεύτερο πρωτόκολλο συνήφθη προκειμένου η συμφωνία να επεκταθεί και στην Βουλγαρία και την Ρουμανία (ΕΕ L 124 της 20.5.2009, σ. 53). Η συμφωνία που είχε συναφθεί με αρχική διάρκεια επτά ετών, έληξε στις 31 Μαΐου 2009. Μετά το ελβετικό δημοψήφισμα της 8ης Φεβρουαρίου 2009, ανανεώθηκε για αόριστο χρονικό διάστημα. Παρά τα αποτελέσματα του ελβετικού δημοψηφίσματος της 9ης Φεβρουαρίου 2014 σχετικά με τη μαζική μετανάστευση, η συμφωνία εξακολουθεί να ισχύει. Το άρθρο 9 και το παράρτημα ΙΙΙ της συμφωνίας αφορούν την αναγνώριση των επαγγελματικών προσόντων. Το παράρτημα ΙΙΙ περιλαμβάνει τις νομοθετικές πράξεις που εξέδωσε η ΕΕ σ’ αυτόν τον τομέα, οι οποίες είναι σημαντικές για τις σχέσεις με την Ελβετία. Το άρθρο 18 της συμφωνίας ορίζει ότι κάθε τροποποίηση του παραρτήματος ΙΙΙ εγκρίνεται με απόφαση της Μεικτής Επιτροπής ΕΕ-Ελβετίας που συγκροτήθηκε με το άρθρο 14 της ίδιας συμφωνίας. Το παράρτημα ΙΙΙ τροποποιήθηκε για τελευταία φορά με την απόφαση αριθ. 2/2011 της Μεικτής Επιτροπής ΕΕ-Ελβετίας (ΕΕ L 277 της 22.10.2011, σ. 20). Η τροποποίηση αυτή είχε ιδίως ως στόχο να εναρμονίσει τη συμφωνία με την οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ L 255 της 30.9.2005, σ. 22). Τα παραρτήματα της εν λόγω οδηγίας έχουν επίσης τροποποιηθεί πολλές φορές από την έκδοση της απόφασης αριθ. 2/2011. Κατά συνέπεια, το παράρτημα ΙΙΙ πρέπει να επικαιροποιηθεί ώστε να ληφθούν υπόψη οι τροποποιήσεις αυτές. Πιο συγκεκριμένα, το παράρτημα III της συμφωνίας πρέπει να τροποποιηθεί ώστε να συμπεριλάβει τα ακόλουθα στοιχεία: – την έκδοση του κανονισμού (ΕΕ) αριθ. 623/2012 για την τροποποίηση του παραρτήματος ΙΙ της οδηγίας 2005/36/ΕΚ (ΕΕ L 180 της 12.7.2012, σ. 9)· – την κοινοποίηση, από το Ηνωμένο Βασίλειο, τροποποιήσεων σχετικά με τις επαγγελματικές ενώσεις και οργανώσεις που αναφέρονται στο παράρτημα I της οδηγίας 2005/36/ΕΚ. Οι τροποποιήσεις αυτές αναφέρονται στην ανακοίνωση της Επιτροπής — Ανακοίνωση των επαγγελματικών ενώσεων ή οργανισμών που πληρούν τις προϋποθέσεις του άρθρου 3 παράγραφος 2 και απαριθμούνται στο παράρτημα Ι της οδηγίας 2005/36/ΕΚ (ΕΕ C 182 της 23.6.2011, σ. 1)· – πέντε ανακοινώσεις της Επιτροπής για την ενημέρωση του παραρτήματος V της συμφωνίας προκειμένου να ληφθούν υπόψη συμπληρωματικοί επαγγελματικοί τίτλοι ή τροποποιήσεις των υφιστάμενων τίτλων, καθώς και οι αλλαγές σχετικά με τους αποδεκτούς τίτλους κατάρτισης και/ή οι αρχές που εκδίδουν τους τίτλους, που κοινοποιούνται από τα κράτη μέλη. Οι ανακοινώσεις αυτές δημοσιεύθηκαν στις 24 Ιουνίου 2011 (ΕΕ C 183, σ. 1), στις 16 Δεκεμβρίου 2011 (ΕΕ C 367, σ. 5), στις 14 Αυγούστου 2012 (ΕΕ C 244, σ. 1), στις 21 Δεκεμβρίου 2012 (ΕΕ C 396, σ. 1) και στις 28 Ιουνίου 2013 (ΕΕ C 183, σ. 4)· – τις πρόσφατες εξελίξεις στην Ελβετία σχετικά με τα επαγγελματικά προσόντα που απαιτούνται για ορισμένα επαγγέλματα του τομέα της υγείας και της υγειονομικής περίθαλψης. Η Ελβετία ζήτησε να γίνουν ορισμένες προσθήκες και τροποποιήσεις στο παράρτημα ΙΙΙ της συμφωνίας. Οι εν λόγω προσθήκες και τροποποιήσεις αφορούν τους τομείς της ιατρικής ογκολογίας, της ιατρικής γενετικής και την παθολογία, καθώς και τη νοσηλευτική φροντίδα και τη μαιευτική. Θα πρέπει να σημειωθεί ότι οι τροποποιήσεις που αναφέρονται στο παρόν έγγραφο και που έχουν ενσωματωθεί στο προσαρτημένο σχέδιο αναθεώρησης του παραρτήματος III, πρέπει να επέλθουν ώστε να ληφθούν υπόψη οι τεχνικές προσαρμογές οι οποίες επηρεάζουν τη σημερινή κατάσταση στα κράτη μέλη (τα συμβαλλόμενα μέρη). Δεν πρόκειται για νέες πρωτοβουλίες. 2. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Το σχέδιο απόφασης της Μεικτής Επιτροπής περιλαμβάνει τρία άρθρα. Το άρθρο 1 προβλέπει ότι το παράρτημα ΙΙΙ της συμφωνίας πρέπει να αντικατασταθεί από το παράρτημα που προσαρτάται στην απόφαση. Το άρθρο 2 ορίζει ότι το κείμενο της απόφασης είναι αυθεντικό σε όλες τις επίσημες γλώσσες της ΕΕ. Το άρθρο 3 ορίζει διατάξεις σχετικές με την έναρξη ισχύος και την προσωρινή εφαρμογή της απόφασης. Παράρτημα : Αναθεωρημένο παράρτημα III. 3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Η παρούσα πρόταση δεν έχει επιπτώσεις στον προϋπολογισμό της Ένωσης. 2015/0040 (NLE) Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη Μεικτή Επιτροπή που συστάθηκε με τη συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων όσον αφορά την τροποποίηση του παραρτήματος ΙΙΙ της εν λόγω συμφωνίας για την αμοιβαία αναγνώριση των επαγγελματικών προσόντων ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφος 9 σε συνδυασμό με τα άρθρα 46, 53 και 62, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Η συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων[1] (εφεξής η «συμφωνία»), υπεγράφη την 21η Ιουνίου 1999 και ετέθη σε ισχύ την 1η Ιουνίου 2002. (2) Το άρθρο 14 της συμφωνίας προβλέπει τη σύσταση Μεικτής Επιτροπής ΕΕ-Ελβετίας. Σύμφωνα με το άρθρο 18 της συμφωνίας, οι τροποποιήσεις του παραρτήματος ΙΙΙ (αμοιβαία αναγνώριση των επαγγελματικών προσόντων) πρέπει να θεσπίζονται με απόφαση της Μεικτής Επιτροπής. (3) Προκειμένου να διατηρηθεί η συνεπής και ορθή εφαρμογή των νομοθετικών πράξεων της ΕΕ και να αποφευχθούν οι διοικητικές και ενδεχομένως οι νομικές δυσχέρειες, το παράρτημα IIΙ της συμφωνίας θα πρέπει να τροποποιηθεί ώστε να ληφθούν υπόψη οι νέες νομικές πράξεις της Ένωσης στις οποίες δεν αναφέρεται προς το παρόν η συμφωνία. (4) Η θέση της Ένωσης στη Μεικτή Επιτροπή θα πρέπει, επομένως, να βασισθεί στο επισυναπτόμενο σχέδιο απόφασης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η θέση που πρέπει να υιοθετήσει η Ευρωπαϊκή Ένωση στη Μεικτή Επιτροπή που συστάθηκε με το άρθρο 14 της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, σε ό,τι αφορά την τροποποίηση του παραρτήματος ΙΙΙ (αμοιβαία αναγνώριση των επαγγελματικών προσόντων) βασίζεται στο σχέδιο απόφασης της Μεικτής Επιτροπής ΕΕ-Ελβετίας που παρατίθεται στην παρούσα απόφαση. Οι εκπρόσωποι της Ένωσης στη Μεικτή Επιτροπή μπορούν να συμφωνήσουν σε ελάσσονες τροποποιήσεις του σχεδίου απόφασης χωρίς περαιτέρω απόφαση του Συμβουλίου. Άρθρο 2 Μετά την έκδοσή της, η απόφαση της Μεικτής Επιτροπής δημοσιεύεται στην Επίσημη Εφημερίδα της Ευρωπαϊκής Ένωσης. Άρθρο 3 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, Για το Συμβούλιο Ο Πρόεδρος [1] ΕΕ L 114 της 30.4.2002, σ. 6. ΠΑΡΑΡΤΗΜΑ σχέδιο ΑΠΟΦΑΣΗ αριθ. 2/2014 ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ-ΕΛΒΕΤΙΑΣ που συστάθηκε με το άρθρο 14 της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων, της 21ης Ιουνίου 1999 όσον αφορά την τροποποίηση του παραρτήματος ΙΙΙ της εν λόγω συμφωνίας για την αμοιβαία αναγνώριση επαγγελματικών προσόντων Η ΜΕΙΚΤΗ ΕΠΙΤΡΟΠΗ, Έχοντας υπόψη τη συμφωνία της 21ης Ιουνίου 1999 μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Ομοσπονδίας, αφετέρου, για την ελεύθερη κυκλοφορία των προσώπων (εφεξής η «συμφωνία»), και ιδίως τα άρθρα 14 και 18, Εκτιμώντας τα ακόλουθα: (1) Η συμφωνία υπεγράφη στις 21 Ιουνίου 1999 και άρχισε να ισχύει την 1η Ιουνίου 2002. (2) Το παράρτημα III (αμοιβαία αναγνώριση των επαγγελματικών προσόντων) της συμφωνίας τροποποιήθηκε τελευταία με την απόφαση αριθ. 2/2011 της Μεικτής Επιτροπής ΕΕ-Ελβετίας[1] και πρέπει να επικαιροποιηθεί ώστε να ληφθούν υπόψη οι νέες νομοθετικές πράξεις της Ευρωπαϊκής Ένωσης και της Ελβετίας που εκδόθηκαν έκτοτε. ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα III (αμοιβαία αναγνώριση των επαγγελματικών προσόντων) της συμφωνίας τροποποιείται σύμφωνα με το παράρτημα της παρούσας απόφασης. Άρθρο 2 Η παρούσα απόφαση συντάσσεται στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα. Όλα τα κείμενα είναι εξίσου αυθεντικά Άρθρο 3 Η παρούσα απόφαση αρχίζει να ισχύει την πρώτη ημέρα του δευτέρου μήνα μετά την έκδοσή της από τη Μεικτή Επιτροπή ΕΕ-Ελβετίας. Βρυξέλλες, …. Για τη Μεικτή Επιτροπή Ο Πρόεδρος ΠΑΡΑΡΤΗΜΑ Το παράρτημα ΙΙΙ της συμφωνίας μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με την ελεύθερη κυκλοφορία των προσώπων, τροποποιείται ως εξής: 1. Υπό τον τίτλο «ΤΜΗΜΑ Α: ΠΡΑΞΕΙΣ ΑΝΑΦΕΡΟΜΕΝΕΣ ΣΕ», στο σημείο 1α προστίθενται οι ακόλουθες περιπτώσεις: - Κανονισμός (ΕΕ) αριθ. 623/2012 της Επιτροπής της 11ης Ιουλίου 2012, για την τροποποίηση του παραρτήματος II της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου σχετικά με την αναγνώριση των επαγγελματικών προσόντων (ΕΕ L 180 της 12.07.2012, σ. 9)· - Ανακοίνωση της Επιτροπής — Ανακοίνωση των επαγγελματικών ενώσεων ή οργανισμών που πληρούν τις προϋποθέσεις του άρθρου 3 παράγραφος 2 και απαριθμούνται στο παράρτημα Ι της οδηγίας 2005/36/ΕΚ (ΕΕ C 182 της 23.6.2011, σ. 1)· - Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (Παράρτημα V) (ΕΕ C 183 της 24.6.2011, σ. 1)· - Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (Παράρτημα V) (ΕΕ C 367 της 16.12.2011, σ. 5)· - Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (Παράρτημα V) (ΕΕ C 244 της 24.6.2012, σ. 1)· - Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (Παράρτημα V) (ΕΕ C 396 της 21.12.2012, σ. 1)· - Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (Παράρτημα V) (ΕΕ C 183 της 28.6.2013, σ. 4)· - Ανακοίνωση της Επιτροπής — Κοινοποίηση των τίτλων εκπαίδευσης — Οδηγία 2005/36/ΕΚ σχετικά με την αναγνώριση των επαγγελματικών προσόντων (Παράρτημα V) (ΕΕ C 301 της 17ης Οκτωβρίου 2013, σ. 1). 2. Το σημείο 1 συμπληρώνεται από τις ακόλουθες ιατρικές κατηγορίες: Κράτος || Τίτλος Παθολογική ογκολογία Ελάχιστη διάρκεια κατάρτισης : 5 έτη Ελβετία || Medizinische Onkologie Oncologie médicale Oncologia medica Κράτος || Τίτλος Ιατρική γενετική Ελάχιστη διάρκεια κατάρτισης : 4 έτη Ελβετία || Medizinische Genetik Génétique médicale Genetica medica 3. Στο σημείο 1ζ, ο τίτλος για την ιατρική κατηγορία «Γενική ιατρική (παθολογία)» αντικαθίσταται από το ακόλουθο κείμενο: Κράτος || Τίτλος Γενική ιατρική (παθολογία) Ελάχιστη διάρκεια κατάρτισης : 5 έτη Ελβετία || Allgemeine Innere Medizin Médecine interne générale Medicina interna generale 4. Στο σημείο 1θ, προστίθεται το ακόλουθο σύστημα κατάρτισης: Κράτος || Τίτλος εκπαίδευσης || Οργανισμός που χορηγεί τον τίτλο εκπαίδευσης || Επαγγελματικός τίτλος || Ημερομηνία αναφοράς Ελβετία || 3. Diplomierte Pflegefachfrau HF, diplomierter Pflegefachmann HF || Höhere Fachschulen, die staatlich anerkannte Bildungsgänge durchführen || Pflegefachfrau, Pflegefachmann || 1η Ιουνίου 2002 || Infirmière diplômée ES, infirmier diplômé ES || Ecoles supérieures qui proposent des filières de formation reconnues par l’ État || Infirmière, infirmier || || Infermiera diplomata SSS, infermiere diplomato SSS || Scuole specializzate superiori che propongono dei cicli di formazione riconosciuti dallo Stato || Infermiera, infermiere || 5. Στο σημείο 1ιγ, ο πίνακας αντικαθίσταται από το ακόλουθο κείμενο: Κράτος || Τίτλος εκπαίδευσης || Οργανισμός που χορηγεί τον τίτλο εκπαίδευσης || Επαγγελματικός τίτλος || Ημερομηνία αναφοράς Ελβετία || 1. Diplomierte Hebamme || Schulen, die staatlich anerkannte Bildungsgänge durchführen || Hebamme || 1η Ιουνίου 2002 || Sage-femme diplômée || Écoles qui proposent des filières de formation reconnues par l'État || Sage-femme || || Levatrice diplomata || Scuole che propongono dei cicli di formazione riconosciuti dallo Stato || Levatrice || || 2. [Bachelor of Science [Name of the UAS] in Midwifery] « Bachelor of Science HES-SO de Sage-femme » (Bachelor of Science HES-SO in Midwifery) « Bachelor of Science BFH Hebamme » (Bachelor of Science BFH in Midwifery) « Bachelor of Science ZFH Hebamme » (Bachelor of Science ZHAW in Midwifery) || Schulen, die staatlich anerkannte Bildungsgänge durchführen Scuole che propongono dei cicli di formazione riconosciuti dallo Stato || Hebamme Sage-femme Levatrice || 1η Ιουνίου 2002 [1] ΕΕ L 277 της 22.10.2011, σ. 20.